Ericsberg
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Utenlandske storgårder og herregårder
Ericsberg er et storgods og slott i Sverige, Södermanlands län, sørøst for Katrineholm. Ericsberg er en av Sveriges største jordeiendommer (ca. 165 000 dekar). Gården er først omtalt på 1400-tallet under navnet Pintorp; det nåværende navnet stammer trolig fra midten av 1600-tallet. Godset er fideikommiss, og har tilhørt slektene Gyllenstierna, Hildebrand og (fra 1808) Bonde.
Ericsbergs slott Ericsbergs slott er et slott ved Katrineholm. Hovedbygningen er en treetasjes barokkbygning med fire firkantede hjørnetårn som ble påbegynt i 1680-årene og fullført i 1687, trolig etter tegninger av Mathias Spihler. Den ble fredet i 1965. Slottet inneholder store kunstsamlinger, antikviteter (blant annet en samling på rundt 400 lommeur) og et bibliotek på om lag 80 000 bind. Les mer i Store norske leksikon slott arkitektur i barokken arkitektur i Sverige Eksterne lenker Ericsberg.se